b'\n_START_ARTICLE_\nStati\xc4\x8dno ravnovesje\n_START_PARAGRAPH_\nSt\xc3\xa1ti\xc4\x8dno ravnov\xc3\xa9sje ali meh\xc3\xa1nsko ravnov\xc3\xa9sje je stanje sistema, v katerem pod vplivom zunanjih sil sistem kot celota miruje, ob tem pa se ne gibljejo niti posamezni sklopi sistema sorazmerno eden na drugega. Skladno z 1. Newtonovim zakonom lahko pogoj za stati\xc4\x8dno ravnovesje izrazimo tudi z zahtevo, da je rezultanta vseh zunanjih sil ter vseh zunanjih navorov na sistem enaka ni\xc4\x8d. Iz pogoja za ravnovesje sil lahko izra\xc4\x8dunamo fizikalne koli\xc4\x8dine, kot so napetost ali tlak.'